Samadel eesmärkidel soosisid mitmed 18. sajandi teoreetikud inimese poolt loodud kultuure, kus hoolikalt valitud liigid saaksid segamatult kasvada täiskasvanud puudeks ja oleksid ideaalse kujuga puidu tootmiseks. Juba 17. sajandil kästi puuraiujatel puhastada mets luuderohust, iileksist ja teistest ebaproduktiivsetest liikidest. Mitmetes mägipiirkondades viidi läbi nn puhastusraied, ning  eemaldati pööki, tamme ja harilikku mändi, et luua euroopa nulu monokultuure, mida oli majanduslikult kõige tulusam kasvatada. Lisaks on liike eemaldatud ka metsakasutusest lähtuvalt, näiteks tammekoore kasutamise tõttu parkimisel. Jugapuu vähesuse põhjuseks mägipiirkondades peetakse selle mürgise puu eemaldamist karjatatavatel aladel talupidajate poolt.